Nr. C 84/12 De Europæiske Fællesskabers Tidende 31. 3. 88 
Forslag til Rådets forordning (EØF) om ændring af forordning (EØF) nr. 1431/82 om 
fastsættelse af særforanstaltninger for ærter, bønner, hestebønner og sødlupiner 
KOM(88) 80 endelig udg. 
(Forelagt Kadet af Kommissionen den 23. februar 1988) 
(88/C 84/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
i samråd med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I løbet af de seneste år har produktionen af ærter, bønner, 
hestebønner og sødlupiner udviklet sig med usædvanlig 
hast; en mere moderat og regelmæssig udvikling af 
produktionen af de nævnte produkter synes hensigtsmæs­
sig; for at nå dette mål bør der indføres en ordning, som 
fastsætter, at i tilfælde af overskridelse af en vis maksimal 
garantimængde nedsættes støttebeløbet og minimums­
prisen med et beløb, der tager hensyn til overskridelsens 
omfang; forordning (EØF) nr. 1431/82 (*), senest ændret 
ved forordning (EØF) nr. 3127/86 (2), bør følgelig 
ændres — 
UDSTEDT FØLGENDE FORORDNING: 
Artikel 1 
Som stk. 3a indsættes i forordning (EØF) nr. 1431/82: 
»Artikel 3a 
1. Rådet vedtager efter fremgangsmåden i Traktatens 
artikel 43, stk. 2, hvert år, en maksimal garantimængde 
for samtlige de i artikel 1 omhandlede ærter, bønner, 
hestebønner og sødlupiner, der er produceret i Fælles­
skabet. Den maksimale garantimængde skal imidlertid 
fastsættes for produktionsårene 1988/1989, 1989/1990 
og 1990/1991 samtidig. 
(!) EFT nr. L 162 af 12. 6. 1982, s. 28. 
(2) EFT nr. L 292 af 16. 10. 1986, s. 1. 2. Den maksimale garantimængde fastsættes under 
hensyntagen til produktionen i løbet af en referencepe­
riode og den forventede udvikling i efterspørgslen. 
3. Hvis produktionen af ærter, bønner, hestebønner 
og sødlupiner som anslået inden udgangen af produk­
tionsårets anden måned overstiger den maksimale 
garantimængde for det pågældende produktionsår, 
nedsættes støttebeløbet for dette produktionsår 
— med hensyn til ærter, bønner og hestebønner med 
incidensen på målprisen for disse produkter, 
— med hensyn til sødlupiner med incidensen på 
minimumsprisen for disse produkter forhøjet med 
forskellen mellem målprisen og minimumsprisen for 
ærter 
af en koefficient, som står i forhold til overskridelsens 
omfang. 
I tilfælde af, at første afsnit anvendt på den faktiske 
produktion i stedet for den ved produktionsårets 
begyndelse anslåede produktion fører til en nedsættelse 
af støttebeløbet, der er anderledes end den foretagne, 
reguleres den maksimale garantimængde for det 
følgende produktionsår for at tage hensyn til dette 
forhold. 
4. Anvendes stk. 3, nedsættes minimumsprisen med 
samme beløb, som støttebeløbet nedsættes med. 
5. Rådet vedtager med kvalificeret flertal på forslag af 
Kommissionen reglerne for fastsættelse af den i stk. 3, 
første afsnit, nævnte koefficient. 
6. Gennemførelsesbestemmelserne til denne artikel 
vedtages efter fremgangsmåden i artikel 12 i forordning 
(EØF) nr. 1117/87.« 
Artikel 2 
Denne forordning træder i kraft på dagen for offentlig­
gørelsen i De Europæiske Fællesskabers Tidende. 
Denne forordning er bindende i alle enkeltheder og gælder 
umiddelbart i hver medlemsstat.